text: Ny forpagter vil genindføre gamle dage
  03 november 2013 kl. 07.41
  Det bliver ikke to bøsser, der skal forpagte Sig hotel ved Varde. Det bliver derimod en tidligere ejer.
  Keld Christensen og hans kæreste Dinghao Wang er bøsser. Derfor fik de afslag på at forpagte byens hotel.
  Sig er ikke moden til bøsser, lød det fra hotellets ejer, Karl Kristian Nielsen.
  Om Sig så er moden til Kjeld Tøfting skal vise sig.
  Det er nemlig ham, der ifølge JydskeVestkysten skal forpagte hotellet fra nytår.
  Han var ejer af hotellet i fem år, men rejste til Grønland i 2003.
  Hotellets ejer Karl Kristian Nielsen mener, at Kjeld Tøfting er den rette mand.
  - Der er stadig mange, der kan huske Kjelds mad, siger Karl Christian Nielsen til JydskeVestkysten.
  Og han vil ifølge avisen genindføre maden, som den var tidligere. Bl.a. klassikeren:
  Suppe med kolde ris og gulerødder, suppekød i sursød sauce og fløderand.
  